Mehdi Taremi
<s>Mehdi Taremi (perzijski: مهدی طارمی; Bušeher, 18. srpnja 1992.), iranski nogometaš i reprezentativac koji igra kao napadač.</s><s>Trenuntno je član Porta.</s><s>Karijeru je započeo u lokalnom klubu Šahin Bušeher, gdje je u dvije godine odigrao niti 10 utakmica i postigao samo jedan gol.</s><s>Klub ga je na zimu 2012. godine pustio na odsluženje vojnog roka, ali nakon što nije uspio pronaći vojni nogometni klub koji bi ga primio morao je odslužiti vojni rok u redovnim uvjetima.</s><s>Nakon vojnog roka potpisuje za Irandžavan, gdje je također igrao dvije sezone; u sezoni 2013./2014. postigao je 12 golova u 22 utakmice i bio drugi najbolji strijelac kluba te sezone iza Moktara Džomehzadeha.</s>

<s>Nakon toga potpisuje za Persepolis, gdje je igrao ukupno četiri sezone, do 2018. godine.</s><s>S Persepolisom je 2017. godine postao iranski prvak, a iste godine osvojio je i Iranski superkup.</s><s>Godine 2018. potpisuje za Al-Garafu u Kataru, gdje u jednoj sezoni osvaja nacionalni kup.</s><s>Dobre igre u Aziji donose mu transfer u Europu, kada ga 2019. godine kupuje portugalski Rio Ave.</s><s>U svojoj jedinoj sezoni za klub postigao je 18 ligaških golova, čime je bio izjednačen na listi najboljih strijelaca lige te sezone.</s><s>To mu je donijelo transfer u Porto, s kojim je 2022. godine osvojio trostruku krunu.</s>

<s>Za seniorsku reprezentaciju Irana debitirao je 2015. godine.</s><s>Debi na velikom natjecanju imao je na Svjetskom prvenstvu 2018. godine u Rusiji.</s><s>Naredne godine igrao je polufinale Azijskog kupa s Iranom.</s><s>Godine 2022. bio je u kadru reprezentacije za Svjetsko prvenstvo u Kataru, gdje je postigao dva gola u porazu od Engleske (6:2).</s>

<s>Mehdi Taremi je rođen kao treće i najmlađe dijete u obitelji.</s><s>Njegov stariji brat Mohamamad Taremi također je nogometaš.</s><s>U travnju 2022. godine bio je meta rasističkog članka što ga je objavio Sporting CP, glavni rival Taremijevog Porta, a u kojem je Taremi opisan kao "šarmer zmija" i "Perzijanac koji je uvijek spreman izvoditi cirkuske trikove"; članak, koji je naknadno uklonjen, izazvao je oštre kritike diljem Portugala, a reagirao je i iranski ambasador u Portugalu.</s>

<s>Iranski fudbaleri
Fudbaleri ili nogometaši Porta</s>

